Publication: Magyar Közlöny
Issue: MK-2005-13 (Year: 2005, Number: 13)
Era: 2004-2010
Section: 1998. évi költségvetésérõl szóló 1997. évi CXLVI. törvény (a továbbiakban: Mtvm.). Egyéb módosítások mellett az Mtvm. beiktatta a 82/A. §-t, amely az üzemben tartási díjat adónak minõsítette és az adózás rendjérõl szóló
Paragraph Index: 425

5. Az Alkotmány 9. §-ának (1) bekezdése szerint Magyarországon piacgazdaság van, és ennek keretei között a köztulajdon nem élvez elõjogokat a magántulajdonnal szemben. Az Alkotmánybíróság – a költségvetési szervek számára elõnyöket meghatározó jogszabályok vizsgálatánál – már 1991-ben kimondta, hogy el kell választani azokat a viszonyokat, amelyekben az állam (az állam szervezete) a gazdasági élet többi alanyaival azonos módon jelenik meg, azoktól a viszonyoktól, amelyekben az állam közhatalmi tevékenységet végez. A gazdasági tevékenység kifejtése során az állam (az állam gazdálkodó szervezete) nem lehet más helyzetben, nem lehetnek más jogai, mint a gazdasági élet más szereplõinek [59/1991. (XI. 19.) AB határozat, ABH 1991, 293, 295–296.]. Az Alkotmánybíróság határozataiban ennek megfelelõen az az elv érvényesül, hogy – az Alkotmány 9. §-ának (1) bekezdése és 70/A. §-ának (1) bekezdése között meglévõ összefüggésre is tekintettel – megengedhetetlen a megkülönböztetés a gazdasági életben, a polgári jogi viszonyokban a jogalanyokkal szemben (ideértve az államot és annak szervezeteit is), kivéve azokat az eseteket, amelyekben a megkülönböztetésnek megfelelõ súlyú alkotmányos indoka van

Source: https://magyarkozlony.hu/hivatalos-lapok/7cddbfca8ba99e6f270b11afd2d2375b24a9eafb/dokumentumok/d1230d4ac14ff94c573b83d45afbe05a4edc4361/letoltes